Premissis nostris humillima recommendacione et salute debitum jn Domino reuerentie et honoris. Reuerendissime pater. Scripserat nobis iteratis vicibus dominus regni gubernator, quid sibi perswadere velimus, an debeat se transferre in Swetiam propter famam hic diwlgatam de Swantone et aliis emulis suis, qui velint seditionem contra eum suscitare et habere exclusum de regno, an debeat hic in patria remanere etc. Si transieret, prout ipse veraciter proponit, patria ista erit perdita, neque nullo modo id sibi perswadebimus. Si eciam swadebimus sibi quod debeat hic manere, omnino desiderat, quatenus nos ad presenciam p[aternitatis] v[estre] r[euerendissime] ad interdum de securitate sua accedere debeamus, quod nobis multum graue et satis apparet difficile. Ideoque rogamus p. v. reuerendissimam, quatenus sibi seriose scribere velit, ut hic remaneat per hyemem, et eum de securitate sua reddere cerciorem. Alioquin ipse omnino patriam istam deseret et illic in breui veniet in persona. Mala jndies noua intelligimus de aduersariis nostris Ruthenis prout ex copia almanica hic inclusa lacius apparebit. Eciam hacipsa hora recepimus literas Kanuti Posze de Wiborgh, quas similiter fecimus hic includi. Altissimus p. v. reuerendissimam in utriusque hominis optima valitura ad nostram consolacionem singularem diutissime dignetur conseruare. Ex castro nostro Kustha ipso die Katherine virginis et martiris gloriose anno Domini millesimoquadringentesimo nonagesimo sexto, nostro sub signeto. Magnus, eadem gracia episcopus Aboensis. Adress: Reuerendissimo in Christo patri et domino domino Jacobo, miseracione diuina alme ecclesie Vpsalensis archipresuli dignissimo, ffautorj nostro sincerissimo.